Árni Arnþórsson, varadeildarstjóri við alþjóðlegan háskóla í Kabúl, segir að enginn hafi búist við svo hraðri yfirtöku Talibana sem raun ber vitni. Her Talíbana hafi verið vel skipulagður en her Afganistans ekki. Árni fær tölvupóst á hálfrar mínútu fresti frá samstarfsfólki og nemendum sem enn eru í Afganistan en Árni er staddur á Spáni. Hann segir ekki óraunhæft fyrir þetta fólk að óttast um líf sitt vegna þeirrar ímyndar sem skólinn hefur í Kabúl.